Debitiral je v sezoni 1951, ko je nastopil le na domači in prvi dirki sezone za Veliko nagrado Švice, kjer je z dirkalnikom Veritas odstopil v prvem krogu. V naslednji sezoni 1952 je z dirkalnikom Ferrari nastopil na treh dirkah, Veliki nagradi Švice, kjer je s sedmim mestom dosegel svoj najboljši rezultat v karieri, Veliki nagradi Francije, kjer je skupaj z rojakom Rudijem Fischerjem dosegel enajsto mesto, in Veliki nagradi Velike Britanije, kjer je odstopil v tretjem krogu zaradi okvare zavornega sistema. Zadnjič je v Formuli 1 nastopil na domači in predzadnji dirki sezone 1953 za Veliko nagrado Švice, kjer je odstopil v sedemnajstem krogu zaradi okvare motorja, za tem pa ni več dirkal v Formuli 1.